|  |  |  |
| --- | --- | --- |
|  | | **5.** |
| **TÖRÖKSZENTMIKLÓS VÁROS POLGÁRMESTERÉRŐL** | | |
| **E L Ő T E R J E S Z T É S** | | |
| A Képviselő-testület 2015. december 17. napján tartandó **rendkívüli nyilvános** ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-254/2015-F-1 | |
| Tárgy: | **„Tiszta udvar rendes ház” elismerő cím alapításáról és adományozásáról** | |
| Előterjesztés jellege: | Rendelet-tervezet, Határozat-tervezet, Tájékoztató, Beszámoló | |
| Döntéshozatal: | minősített többség (Mötv. 42. § (1) bek.; 50. § ) | |
| Melléklet: | **1 db rendelet-tervezet**  **3 db jelentkezési lap**  **1 db értékelő lap** | |
| Készítette: | Oláh Judit környezetvédelmi mérnök | |
| Véleményezésre megküldve: | a Képviselő-testület **Pénzügyi és Városfejlesztési** Bizottsága  **Szociális, Egészségügyi és Sport** Bizottsága  részére | |
| Törvényességi véleményezésre bemutatva: | 2015. december 17. | |

**Tisztelt Képviselő-testület!**

Az előterjesztésben szereplő rendelettervezet alapján Törökszentmiklós Városi Önkormányzat Képviselő-testülete a település esztétikus képének kialakítása, kulturált lakókörnyezetének fejlesztése céljából, a zöldfelületek bővítése, gondozása érdekében **„Tiszta udvar, rendes ház” elismerő címet** alapít.

1. **ÁLTALÁNOS INDOKOLÁS**

Az elismerő cím adományozásával Törökszentmiklós Városi Önkormányzat ösztönözni szeretné mind a lakosságot, mind pedig az intézményeket, vállalkozásokat a környezetük szebbé, rendezettebbé, kulturáltabbá tételére. Az akció hozzájárul a városképi megjelenésének javításához. A díjak kiosztásával elismerjük a jó példát mutató, erőfeszítéseket tevő magánszemélyeket, szűk lakóközösségeket, társaságokat, intézményeket, vállalkozásokat. A fentieken túl a helyi polgárokban erősítjük a környezettudatosságot.

A "Tiszta udvar, rendes ház" elismerés adományozásával a díjazottak az épület homlokzatára erősíthető táblát kapnak, amely minden arra járó számára hirdeti, hogy Törökszentmiklós ott élők eredményét. Az elismerések adományozása példamutatásként szolgál, egyúttal szemléletformáló hatása van a tágabb közösség számára is. A cím adományozásával célunk, hogy Törökszentmiklós lakóterülete és magántulajdonú zöldfelülete a közterületekhez hasonlóan, folyamatosan karbantartott és rendezett megjelenésű legyen.

A verseny során a lakóházak előtti és körüli térségek rendezettségét, tisztaságát, a lakások küllemét, saját kialakítású kertet, ötletességet, parlagfű-mentességet, gondozott, parkosított, virágos ingatlanokat, az esztétikus összképet egy független bizottság értékelné, melynek során nem az anyagi háttérre, hanem az egyedi, ötletes kertészeti megoldásokra, valamint a környezettudatosság megjelenésére szentelné a figyelmet.

1. **RÉSZLETES INDOKOLÁS**

A rendelet 1. §-a a „Tiszta udvar, rendes ház ……. év” elismerő cím adományozásáról szól.

A rendelet 2.§ a személyi, tárgyi, területi hatályról rendelkezik, valamint értelmező rendelkezéseket tartalmaz.

A rendelet 3. §-a az elismerő cím odaítélésének személyi, technikai feltétel rendszerét tartalmazza.

A rendelet 4. §-10. §-a az eljárási feltételekről rendelkezik.

A rendelet 11. §-a a hatályba léptető rendelkezéseket tartalmazza.

1. **ELŐZETES HATÁSVIZSGÁLAT**

A jogalkotásról szóló 2010. évi CXXX. törvény 17. §-a alapján, az előzetes hatásvizsgálattal a jogszabály előkészítője felméri a szabályozás várható következményeit. Önkormányzati rendelet esetén a helyi önkormányzat képviselő-testületét az előzetes hatásvizsgálat eredményéről tájékoztatni kell. Ugyanezen törvény 17. § (2) bekezdése értelmében, a hatásvizsgálat során vizsgálni kell

1. a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

**A tervezett jogszabály várható következményei, különösen**

1. **A rendeletalkotás társadalmi, gazdasági, költségvetési hatásai:** Az előterjesztésben foglalt tervezet az önkormányzati költségvetésre 2016. évben 720.000,- forint kiadásnövekedést jelent. Társadalmi szinten a „Tiszta udvar, rendes ház” cím adományozása motivációt jelent a lakosság számára. Egyúttal Törökszentmiklós lakossága és az Önkormányzat között kialakul egy kommunikációs csatorna, amely a jövőre nézve pozitív hatással bír, hiszen a lakosság önkormányzati szervezésű programokba történő bevonása, a kapcsolatfelvétel könnyebb lesz.
2. **környezeti következményei:** Törökszentmiklós közigazgatási területén székhellyel rendelkező gazdasági társaságok, nem önkormányzati fenntartású intézmények ésa lakosok lakóingatlanuk szépítésével nem csupán Törökszentmiklós városképét, megjelenését emelik, hanem az őket körülvevő környezetük ápolásával járulnak hozzá a zöldfelület gazdálkodás sikeréhez. Egyúttal szemléletformáló hatással bíró tevékenység, hiszen a folyamatos művelés és zöldfelület karbantartás a jövő generációk részére is példamutató értékű lesz.
3. **egészségi következményei:** A zöldfelület rendszeres karbantartása hozzásegítheti a várost a minden évben kialakuló irritációt okozó pollenkoncentráció alacsony szinten való tartását.
4. **adminisztratív terheket befolyásoló hatásai:** A rendelet módosításával Törökszentmiklósi Polgármesteri Hivatal és a Humánigazgatási és Szervezési Osztály adminisztratív terhei nem változnak.

**V. megalkotásának szükségessége, a jogalkotás elmaradásának várható következményei:** Cél a Törökszentmiklós közigazgatási területén található intézmények, gazdasági társaságok és a lakosság motiválása, szemléletformálása, egyúttal az, hogy Törökszentmiklós lakóterülete, intézmények, gazdasági társaságok, valamint a magántulajdonban lévő zöldfelületek a közterületekhez hasonlóan, folyamatosan karbantartott és rendezett megjelenésűek legyenek.

**VI. alkalmazásához szükséges személyi, szervezeti, tárgyi és pénzügyi feltételek:** A szükséges pénzügyi feltételeket a költségvetés biztosítja. Egyéb feltételeket nem igényel.

**Tisztelt Képviselő-testület!**

Fentiek alapján kérem az előterjesztés megvitatását és a mellékelt határozati javaslat elfogadását!

Törökszentmiklós, 2015. december 7.

**Markót Imre**

**polgármester**

**TÖRÖKSZENTMIKLÓS VÁROSI ÖNKORMÁNYZAT**

**KÉPVISELŐ-TESTÜLETÉNEK**

**\_\_\_/2015. (\_\_\_\_\_\_\_) ÖNKORMÁNYZATI RENDELETE**

**a „Tiszta udvar, rendes ház … év” elismerő cím alapításáról és adományozásáról**

Törökszentmiklós Városi Önkormányzat Képviselő-testülete az Alaptörvény 32. cikk (2) bekezdésben meghatározott eredeti jogalkotói hatáskörében eljárva, valamint Magyarország Alaptörvénye 32. cikk (1) bekezdés i) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. és 11. pontjában meghatározott feladatkörében eljárva a következőket rendeli el:

**A Cím alapítása**

**1. §**

(1) Törökszentmiklós Városi Önkormányzat Képviselő-testülete (továbbiakban: Képviselő-testület) a helyi környezet szépítésének terén nyújtott kiemelkedő teljesítmény elismerésére „Tiszta udvar, rendes ház … év” (továbbiakban: elismerő cím) elismerést alapít.

(2) A Képviselő-testület az elismerő címet évente egy alkalommal, három kategóriában, kategóriánként legfeljebb három elismerésre jogosultnak adományozhatja.

**A Cím adományozása**

**2.§**

(1) Az elismerő cím adományozható annak a helyi adó tartozásmentes nem önkormányzati fenntartású intézménynek (továbbiakban: intézmény), Törökszentmiklós belterületi székhelyű gazdasági társaságnak, valamint Törökszentmiklós teljes közigazgatási területén található lépcsőházaknak, ingatlan tulajdonosnak, bérlőnek vagy használónak:

a) akinek ingatlana, családi háza, társasháza, lépcsőháza, az ingatlan előtti járdaszakasz, az ott lévő növényzet, továbbá az ingatlanon található épület, kert, udvar megjelenésében harmonikusan, esztétikusan illeszkedik a környezetéhez;

b) amely gazdasági társaságnak a székhelye Törökszentmiklós belterületén található; és

c) az érintett ingatlanon folyékony és szilárd hulladékszállítási közszolgáltatást igénybe vesznek, vagy jogszabály alapján igénybevételi mentesség biztosított; valamint

d) az ingatlan jogerős építési engedély alapján épült, és jogerős használatbavételi engedéllyel rendelkezik.

(2) Az elismerő cím adományozása szempontjából helyi adó tartozásmentesnek minősül a természetes személy, intézmény, illetve gazdasági társaság, amennyiben a helyi adónemek tekintetében esedékességen túli tartozása nem áll fenn.

**3.§**

(1) A Képviselő- testület létrehozza a Tiszta Udvar, Rendes Ház Bizottságot (továbbiakban: Bizottság), melynek tagjai:

a) polgármester, aki egyben a Bizottság elnöke,

b) a Képviselő- testület állandó Bizottságainak elnökei,

c) Törökszentmiklós Város főépítésze,

d) Törökszentmiklós Város főkertésze,

e) Törökszentmiklós Város főmérnöke.

(2) A Bizottság határozatképes, ha ülésein tagjainak több mint a fele a jelen van. Döntéseit, javaslatait egyszerű szótöbbséggel hozza.

(3) Az elismerő cím adományozásához és visszavonásához a Képviselő- testület döntése szükséges.

(4) Az elismerő címet elnyert intézmény, gazdasági társaság, lépcsőházak, lakóingatlan tulajdonosa, bérlője, használója a cím elnyerését követő 5 egymást követő évben nem vehet részt a pályázaton az elismerő címmel érintett ingatlan vonatkozásában.

(5) Abban az esetben, ha az elismerő címmel érintett intézmény, gazdasági társaság, vagy természetes személy ingatlana a cím elnyerésének évét követő 5 éven belül elidegenítésre kerül, vagy annak bérlője, használója személyében változás történik, úgy az új tulajdonos, bérlő, illetve használó személyére a (3) bekezdésben meghatározott korlátozás nem vonatkozik.

(6) Az elismerő címet elnyert intézmény, gazdasági társaság, lépcsőház, lakóingatlan tulajdonosa, bérlője, használója az elismerés formájaként a „Tiszta udvar, rendes ház” feliratú, 20 cm x 30 cm nagyságú, a település címerét ábrázoló, falra szerelhető táblát kap.

(7) A (5) bekezdés szerinti táblát az elismerő címmel érintett intézmény, gazdasági társaság épületének, lépcsőháznak, illetve lakóingatlannak a közterület felé eső homlokzatára kell rögzíteni. Az érintett ingatlan tulajdonosa, bérlője, használója az elismerő cím elnyerését követő hónap 30. napjáig köteles a tábla rögzítéséről, kihelyezésről gondoskodni.

(8) Abban az esetben, ha a (5) bekezdés szerinti tábla a lakóingatlan homlokzatára történő rögzítés után megsemmisül, vagy megsérül, annak pótlásáról kérelemre Törökszentmiklós Városi Önkormányzata gondoskodik saját költségére.

**Eljárási szabályok**

**4.§**

(1) Az elismerő cím elnyerésére a pályázatot a Bizottság hirdeti meg a helyi újságban és honlapon, évente egy alkalommal. A pályázatot minden év március 31. napjáig kell meghirdetni.

(2) A pályázatot a Törökszentmiklósi Polgármesteri Hivatal (továbbiakban: Polgármesteri Hivatal) részére a mellékletek szerinti jelentkezési lapon kell benyújtani május 10. napjáig személyesen vagy postai úton.

(3) A pályázatra benyújtandó jelentkezési lapokat:

a) magánszemélyek részére az 1. számú melléklet,

b) lépcsőházak, társasházak számára a 2. számú melléklet

c) intézmények, Törökszentmiklós közigazgatási területén székhellyel rendelkező gazdasági társaságok számára a 3. számú melléklet

tartalmazza.

**5.§**

Az értékelési szempontokat jelen rendelet 4. számú melléklete tartalmazza.

**6.§**

Az elismerő cím adományozásáról szóló döntés előkészítését a Polgármesteri Hivatal végzi.

**7.§**

(1) Az elismerő cím adományozásáról a Képviselő- testület dönt a Bizottság javaslata alapján minden év május hónapban esedékes rendes, munkaterv szerinti ülésén.

(2) A pályázatok eredményét évente a Képviselő-testület döntését követően közzé kell tenni a helyi újságban és a honlapon.

(3) A nyertes pályázók írásban értesítést kapnak és az elnyert címek a Szentmiklósi Napok keretében ünnepélyes eredményhirdetésen kerülnek átadásra.

**8.§**

(1) A Bizottság saját hatáskörében vagy a hozzáérkezett kezdeményezés alapján évente felülvizsgálja az adományozott elismerő címet és a Képviselő-testületnél kezdeményezi annak visszavonását, amennyiben az elismerő címre a jogosult érdemtelenné válik.

(2) Érdemtelen az elismerő címre az,

a) akinek az elnyerését követő 5 éven belül helyi adó tartozása keletkezik,

b) akinek az ingatlana vagy az ingatlana előtti közterület rendezetlenné, elhanyagolttá válik,

c) a 3. § (7) bekezdésben foglalt kötelezettségnek nem tesz eleget.

(3) Aki az elismerő címre érdemtelenné válik, az elismerő cím visszavonásától számított 10 éven belül új pályázatot nem nyújthat be.

**9.§**

Nem indulhat pályázóként:

a) a polgármester,

b) az alpolgármester,

c) az önkormányzati képviselő,

d) a Képviselő-testület bizottságának tagja,

e) az a)–d) pontokban foglaltak Polgári Törvénykönyv szerinti közeli hozzátartozója.

**10.§**

**Díjazás**

(1) A „Tiszta udvar, rendes ház” program keretében az alábbi díjazási csoportok kerülnek kiírásra:

a) magánszemélyek esetében

aa) I. helyezési díj: bruttó 100.000,- Forint

ab) II. helyezési díj: bruttó 80.000,- Forint

ac) III. helyezési díj:bruttó 60.000,- Forint

b) lépcsőházak, lakóépületek, társasházak esetében

ba) I. helyezési díj: bruttó 100.000,- Forint

bb) II. helyezési díj: bruttó 80.000,- Forint

bc) III. helyezési díj: bruttó 60.000,- Forint

c) gazdasági társaságok, intézmények esetében:

ca) I. helyezési díj: bruttó 100.000,- Forint

cb) II. helyezési díj: bruttó 80.000,- Forint

cc) III. helyezési díj: bruttó 60.000,- Forint

(2) A pályázat elbírálását követő 15 napon belül a nyertes pályázó részére a díjazás a jelentkezési lapon megjelölt számlaszámra átutalásra, vagy a Polgármesteri Hivatal házipénztárában kifizetésre kerül.

(3) A Polgármesteri Hivatal a díjazás átutalásáról, kifizetéséről nyilvántartást vezet.

**Záró rendelkezések**

**11.§**

Ez a rendelet a kihirdetését követő napon lép hatályba.

1. **melléklet a \_\_\_\_/2015. (\_\_\_\_\_\_) önkormányzati rendelethez**

**JELENTKEZÉSI LAP**

**/Magánszemélyek részére/**

**„Tiszta udvar, rendes ház … év” elismerő cím elnyerésére**

Beküldési cím:

**Törökszentmiklós Városi Önkormányzat**

**5200 Törökszentmiklós, Kossuth Lajos utca 135.**

1) Pályázó neve, címe:

**……………………………………………………………………………………**

2) Pályázattal érintett lakóingatlan címe:

**……………………………………………………………………………………**

3) A használat jogcíme:

**…………………………………………………………………………………….**

4) Pályázó telefonszáma:

**……………………………………………………………………………………**

5) Pályázó e-mail címe:

**……………………………………………………………………………………**

6) Pályázó bankszámlaszáma:

……………………………………………………………………………………

7) A pályázaton „nevezni” kívánt lakóingatlan leírása:

……………………………………………………………………………………

……………………………………………………………………………………

……………………………………………………………………………………

……………………………………………………………………………………

……………………………………………………………………………………

Dátum: Törökszentmiklós, **……………………**

**……………………………..**

aláírás

1. **melléklet a …/2015. (… . … .) önkormányzati rendelethez**

**JELENTKEZÉSI LAP**

**/Lépcsőházak, társasházak részére/**

**„Tiszta udvar, rendes ház … év” elismerő cím elnyerésére**

Beküldési cím:

**Törökszentmiklós Városi Önkormányzat**

**5200 Törökszentmiklós, Kossuth Lajos utca 135.**

1. Pályázó neve, címe:

**……………………………………………………………………………………**

2) Pályázattal érintett lépcsőház, társasház, címe:

**……………………………………………………………………………………**

3) Pályázó, kapcsolattartó telefonszáma:

**……………………………………………………………………………………**

4) Pályázó, kapcsolattartó e-mail címe:

**……………………………………………………………………………………**

5) Pályázó bankszámlaszáma:

……………………………………………………………………………………

6) A pályázaton „nevezni” kívánt lépcsőház, társasház leírása:

……………………………………………………………………………………

……………………………………………………………………………………

……………………………………………………………………………………

……………………………………………………………………………………

……………………………………………………………………………………

Dátum: Törökszentmiklós, **……………………**

**……………………………..**

aláírás

kapcsolattartó, képviselő

1. **melléklet a …/2015. (… . … .) önkormányzati rendelethez**

**JELENTKEZÉSI LAP**

**/nem önkormányzati fenntartású intézmények, Törökszentmiklós közigazgatási területén székhellyel rendelkező gazdasági társaságok részére/**

**„Tiszta udvar, rendes ház … év” elismerő cím elnyerésére**

Beküldési cím:

**Törökszentmiklós Városi Önkormányzat**

**5200 Törökszentmiklós, Kossuth Lajos utca 135.**

1) Intézmény, gazdasági társaság neve, címe:

**……………………………………………………………………………………**

2) Pályázattal érintett intézmény címe:

**……………………………………………………………………………………**

3) Kapcsolattartó, képviselő telefonszáma:

**……………………………………………………………………………………**

4) Kapcsolattartó, képviselő e-mail címe:

**……………………………………………………………………………………**

5) Intézmény, gazdasági társaság bankszámlaszáma:

……………………………………………………………………………………

6) A pályázaton „nevezni” kívánt intézmény, gazdasági társaság leírása:

……………………………………………………………………………………

……………………………………………………………………………………

……………………………………………………………………………………

……………………………………………………………………………………

……………………………………………………………………………………

Dátum: Törökszentmiklós, **……………………**

**……………………………..**

aláírás

intézményvezető, ügyvezető, tulajdonos

1. **melléklet a …/2015. (… . … .) önkormányzati rendelethez**

**ÉRTÉKELÉSI SZEMPONTOK**

**„Tiszta udvar, rendes ház” elismerő cím elnyerésére**

Építmény állapota …. pont

Ingatlan előtti közterület rendezettsége …. pont

Melléképületek rendben tartása …. pont

Állattartás megfelelősége …. pont

Udvar rendezettsége …. pont

Virágosítás …. pont

Kertek, balkonon, konyhakertek állapota …. pont

Hulladékgyűjtése és tárolása …. pont

Allergianövények megjelenése a kertben …. pont

Szennyvízkezelés …. pont

Kerítés, kapu állapota …. pont

Tisztaság …. pont

Ötletesség (egyediség) …. pont

Összkép …. pont

Értékelési pontszám: …. pont

Számítás módja: minden szempont 1 és 10 pont között pontozható, ha valamely értékelési szempont az adott ingatlan esetében nem értelmezhető, például nincs állattartás, vagy nincs melléképület, akkor az a szempont nem kap pontot, a pontok számának összegét annyival kell osztani, ahány mezőben pontszám szerepel, az eredmény az így kapott szám két tizedesre való kerekítése lesz.